CELEX: 31991D0090
Language: el
Date: 1991-02-08 00:00:00
Title: 91/90/ΕΟΚ: Απόφαση της Επιτροπής της 8ης Φεβρουαρίου 1991 σχετικά με τη διοργάνωση από τη Γαλλία πρακτικής άσκησης τελειοποίησης για το προσωπικό που διενεργεί τους κτηνιατρικούς ελέγχους

Avis juridique important

|

31991D0090

91/90/ΕΟΚ: Απόφαση της Επιτροπής της 8ης Φεβρουαρίου 1991 σχετικά με τη διοργάνωση από τη Γαλλία πρακτικής άσκησης τελειοποίησης για το προσωπικό που διενεργεί τους κτηνιατρικούς ελέγχους  

Επίσημη Εφημερίδα αριθ. L 049 της 22/02/1991 σ. 0033 - 0036

ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Φεβρουαρίου 1991  σχετικά με τη διοργάνωση από τη Γαλλία πρακτικής άσκησης τελειοποίησης για το προσωπικό που διενεργεί τους κτηνιατρικούς ελέγχους  ( Το κείμενο στη γαλλική γλώσσα είναι το μόνο αυθενικό )  ( 91/90/ΕΟΚ )  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα ( 1 ), και ιδίως το άρθρο 36,  Εκτιμώντας :  ότι οι γαλλικές αρχές ζήτησαν από την Επιτροπή να αναθέσει στο εθνικό κέντρο κατάρτισης των τεχνικών των κτηνιατρικών υπηρεσιών ( Lyon-Corbas ) τη διοργάνωση πρακτικής άσκησης τελειοποίησης που ανταποκρίνεται στους όρους που καθορίζονται στο άρθρο 36 της  απόφασης 90/424/ΕΟΚ -  ότι είναι σκόπιμο να καθοριστούν οι τρόποι διεξαγωγής αυτής της ενέργειας καθώς και το ύψος της χρηματοδοτικής συμμετοχής της Κοινότητας -  ότι, από τους στόχους της δράσης αυτής, προκύπτει ότι πρέπει να προβλεφθεί η συμμετοχή προσωπικού που διενεργεί τους κτηνιατρικούς ελέγχους από άλλα κράτη μέλη -  ότι τα μέτρα που προβλέπονται στην παρούσα απόφαση είαν σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :    Άρθρο 1  Κατά την έννοια της παρούσας απόφασης, ως αρμόδια αρχή νοείται το εθνικό κέντρο κατάρτισης των τεχνικών των κτηνιατρικών υπηρεσιών ( Lyon-Corbas ) που εκπροσωπείται από το διευθυντή του .  Άρθρο 2  Η αρμόδια αρχή αναλαμβάνει τη δέσμευση :  1 . να διοργανώσει το 1991, 1992 και 1993, περιόδους πρακτικής άσκησης τελειοποίησης για το προσωπικό που διενεργεί τους κτηνιατρικούς ελέγχους . Η φύση, το περιεχόμενο και το χρονοδιάγραμμα αυτής της πρακτικής άσκησης καθορίζονται στο παράρτημα,  2 . να προορίζει, τις μισές από τις προσφερόμενες, θέσεις για το προσωπικό που διενεργεί κτηνιατρικούς ελέγχους από τα άλλα κράτη μέλη . Η κατανομή των θέσεων, πραγματοποιείται αναλογικά μεταξύ των κρατών μελών,  3 . να υποβάλλει στην Επιτροπή και στα κράτη μέλη που συνέρχονται στο πλαίσιο της μόνιμης κτηνιατρικής επιτροπής, ετήσιες εκθέσεις για τη διεξαγωγή της εν λόγω δράσης . Η πρώτη έκθεση πρέπει να υποβληθεί το Δεκέμβριο του 1991 .  Άρθρο 3  Η χρηματοδοτική συμμετοχή της Κοινότητας καθορίζεται σε :  - 50 % των εξόδων που πραγματοποιεί η αρμόδια αρχή για την πρακτική άσκηση τελειοποίησης του προσωπικού του κράτους μέλους,  - 100 % των εξόδων που πραγματοποιεί η αρμόδια αρχή για τη στέγαση και την πρακτική άσκηση τελειοποίησης του προσωπικού των άλλων κρατών μελών .  Άρθρο 4  1 . Τα έξοδα που αναφέρονται στο άρθρο 3 πρώτη περίπτωση περιλαμβάνουν :  - έξοδα διδασκαλίας,  - έξοδα για την τεκμηρίωση και την απόκτηση υλικού και εξοπλισμού,  - έξοδα μετακίνησης και διατροφής των ομιλητών .  2 . Τα έξοδα που αναφέρονται στο άρθρο 3 δεύτερη περίπτωση περιλαμβάνουν :  - τα έξοδα που αναφέρονται στην παράγραφο 1,  - τα έξοδα υποβολής των σχεδίων πρακτικής εξάσκησης τελειοποίησης στις αρμόδιες αρχές των άλλων κρατών μελών,  - τα έξοδα σχετικά με την παροχή της απαραίτητης γλωσσικής βοήθειας για τη σωστή διεξαγωγή της πρακτικής άσκησης,  - έξοδα διαμονής του προσωπικού των άλλων κρατών μελών .  Άρθρο 5  Η χρηματοδοτική συμμετοχή της Κοινότητας χορηγείται μετά την προσκόμιση των δικαιολογητικών εγγράφων .  Άρθρο 6  Πριν από τις 30 Ιουνίου 1993, η Επιτροπή καταρτίζει απολογισμό για τη διεξαγωγή της πρακτικής άσκησης και οικονομικό απολογισμό με βάση την έκθεση που της υποβάλλει η αρμόδια αρχή .  Με βάση την αποκτηθείσα πείρα, είναι δυνατό να ληφθεί νέα απόφαση για την ανάπτυξη και τη βελτίωση της εν λόγω δράσης .  Άρθρο 7  Η παρούσα απόφαση απευθύνεται στη Γαλλική Δημοκρατία .   Βρυξέλλες, 8 Φεβρουαρίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 224 της 18 . 8 . 1990, σ . 19 .    ΠΑΡΑΡΤΗΜΑ  Ι  ΦΥΣΗ ΤΗΣ ΠΡΑΚΤΙΚΗΣ ΑΣΚΗΣΗΣ  1 . Πρόκειται για κύκλους πρακτικής άσκησης τελειοποίησης που προορίζονται για το προσωπικό που συμμετέχει πράγματι στη διενέργεια των ελέγχων . Η πρακτική άσκηση αποβλέπει στην ανάπτυξη του επιπέδου των γνώσεων καθώς και την ενίσχυση της αμοιβαίας  εμπιστοσύνης του προσωπικού των διαφόρων κρατών μελών με την ανταλλαγή των εμπειριών τους . Επειδή έχει ανατεθεί ειδικός ρόλος στους κτηνίατρους στο πλαίσιο του καθεστώτος ελέγχου που εφαρμόζεται σε κοινοτική κλίμακα, ορισμένες περίοδοι πρακτικής άσκησης  θα προορίζονται ειδικά για κτηνίατρους .  2 . Καταρχήν . η περίοδος πρακτικής άσκησης θα έχει διάρκεια δύο εβδομάδων και θα προορίζεται για 22 περίπου άτομα . Η πρακτική άσκηση θα περιλαμβάνει το θεωρητικό μέρος και την πρακτική εξάσκηση . Εξάλλου, οι συμμετέχοντες θα συντάσσουν από κοινού έκθεση  για ένα θέμα που κατά τη διάρκεια της πρακτικής εξάσκησης θα φανεί ότι έχει ειδική σπουδαιότητα από κοινοτική άποψη .  ΙΙ  1 . Πρακτική άσκηση αριθ . 1 : κρέατα, τεμαχισμένα κρέατα και κιμάδες ( κτηνίατροι )  Καταρχήν αυτό το είδος πρακτικής άσκησης προορίζεται για κτηνιάτρους . Με βάση τις κοινοτικές ρυθμίσεις που εφαρμόζονται στον τομέα αυτό, θα δοθεί έμφαση στη νέα προσέγγιση για θέματα ελέγχου ( επέκταση του ελέγχου των ζώων πριν από τη σφαγή, αναζήτηση  καταλοίπων, συνδυασμός του ελέγχου πριν και μετά τη σφαγή ). Όσον αφορά τα τεμαχισμένα κρέατα και τους κιμάδες, η πρακτική άσκηση θα αφορά κυρίως τις μεθόδους υγειονομικού ελέγχου του προϊόντος ( τεχνολογικά, φυσικοχημικά και μικροβιολογικά κριτήρια ).  2 . Πρακτική άσκηση αριθ . 2 : κρέατα, τεμαχισμένα κρέατα και κιμάδες  Αυτή η πρακτική άσκηση αφορά κυρίως τις τεχνικές ελέγχου στις εγκαταστάσεις παραγωγής, και ιδίως στα σφαγεία . Σύμφωνα με την κοινοτική ρύθμιση, προσοχή θα δίδεται σε θέματα υγιεινής των εγκαταστάσεων και του προσωπικού, ελέγχου και των συνεπειών επί της  υγιεινής από τη χρησιμοποιούμενη τεχνολογία . Θα εξεταστούν επίσης τα προβλήματα που αφορούν τη συσκευασία, την αποθήκευση και τη μεταφορά .  3 . Πρακτική άσκηση αριθ . 3 : προϊόντα με βάση το κρέας, παρασκευάσματα κρέατος, μαγειρεμένα φαγητά  Αυτή η πρακτική άσκηση περιλαμβάνει τις κατευθυντήριες γραμμές της πρακτικής άσκησης αριθ . 2, αλλά αφορά τα προϊόντα κρέατος, τα παρασκευάσματα κρέατος και τα μαγειρευμένα φαγητά καθώς και τις εγκαταστάσεις στις οποίες παρασκευάζονται . Επίσης, σε αυτόν  τον κύκλο της πρακτικής άσκησης θα εξεταστούν τα θέματα των ειδικών τεχνολογιών γι' αυτά τα προϊόντα και οι υγειονομικές επιπτώσεις τους .  4 . Πρακτική άσκηση αριθ . 4 : γάλα και γαλακτοκομικά προϊόντα  Με βάση τις κοινοτικές εργασίες, η πρακτική άσκηση θα αφορά κυρίως τις μεθόδους ελέγχου του γάλακτος και των γαλακτοκομικών προϊόντων .  Θα δοθεί ειδική έμφαση στους ελέγχους του νωπού γάλακτος-πρώτης ύλης και των προϊόντων γάλακτος ( φυσικοί, χημικοί και βακτηριολογικοί έλεγχοι ).  5 . Πρακτική άσκηση αριθ . 5 : προϊόντα αλιείας, μαλάκια και μαλακόστρακα, προϊόντα υδατοκαλλιέργειας  Αυτή η πρακτική άσκηση εξετάζει τα διάφορα υγειονομικά θέματα που αφορούν τη διάθεση στην αγορά, τη μεταφορά και τη μεταποίηση των προϊόντων αλιείας, των μαλάκιων και των μαλακόστρατων . Ειδικότερα, θα δοθεί έμφαση στους οργανοληπτικούς, φυσικοχημικούς  και μικροβιολογικούς ελέγχους .  Όσον αφορά τα ζώα υδατοκαλλιέργειας και τα προϊόντα τους, η πρακτική άσκηση θα περιλαμβάνει ανάλυση των μεθόδων εκτροφής με στόχο την πρόληψη της εκδήλωσης και της ανάπτυξης μεταδοτικών ασθενειών, καθώς επίσης και μελέτη των προβλημάτων που σχετίζονται  με την παρουσία καταλοίπων .  ΙΙΙ  ΠΡΟΒΛΕΠΟΜΕΝΟ ΧΡΟΝΟΔΙΑΓΡΑΜΜΑ ΤΩΝ ΠΡΑΚΤΙΚΩΝ ΑΣΚΗΣΕΩΝ   Απρίλιος 1991 :  Κρέατα, τεμαχισμένα κρέατα και κιμάδες ( κτηνίατροι )  Οκτώβριος 1991 :  Προϊόντα κρέατος, παρασκευάσματα κρέατος, μαγειρευμένα φαγητά  Φεβρουάριος 1992 :  Γάλα και γαλακτοκομικά προϊόντα  Απρίλιος 1992 :  Κρέατα, τεμαχισμένα κρέατα και  κιμάδες  Σεπτέμβριος 1992 :  Προϊόντα κρέατος, παρασκευάσματα κρέατος, μαγειρευμένα φαγητά  Οκτώβριος 1992 :  Προϊόντα αλιείας, μαλάκια και μαλακόστρακα, ζώα υδατοκαλλιέργειας και προϊόντα  Φεβρουάριος 1993 :  Γάλα και γαλακτοκομικά προϊόντα  Απρίλιος  1993 :  Κρέατα, τεμαχισμένα κρέατα και κιμάδες ( κτηνίατροι )  Σεπτέμβριος 1993 :  Κρέατα, τεμαχισμένα κρέατα και κιμάδες  Οκτώβριος 1993 :  Προϊόντα αλιείας, μαλάκια και μαλακόστρακα, ζώα υδατοκαλλιέργειας και προϊόντα .